《送吴生白大司寇还里兼讯其从子来王》
明代·李孙宸

冥鸿天外渺难攀，天上初悬曳履班。张翰岂缘莼菜去，留侯原为赤松还。

丹心五夜长情阙，紫气三秋复度关。别墅围棋人好在，横山应复比东山。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。